తొలి ఏకాదశి | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
ఆషాఢ శుద్ధ ఏకాదశిని ''మహా ఏకాదశి''యని, ''ప్రథమైకాదాశి''యని వ్రతోత్సవ చంద్రిక పేర్కొంటున్నది. చాతుర్మస్య దీక్షా దినాల ఏకాదశులలో మొదటిది కావడం చేత ''తొలి ఏకాదశి''గా నామాంతరం గలదియైనది. ఉత్తరాయణం కంటె దక్షిణాయనంలో పండువలు, పబ్బాలు అధికం. దక్షిణాయనంలో ఆరోగ్య పరిరక్షణా నియమాలు ఎక్కువగా పాటించాల్సిన అవసరం ఉన్నందు వల్ల ఈ కాలంలో పెద్దలు వ్రతాలు అధికంగా పాటించాలని నిర్దేశించారు. అందుకే తొలి ఏకాదశి దినం, తర్వాత వచ్చే పండుగలకు, పబ్బాలకు బోణీ లాంటిది. నిష్ఠాపరులకు, సనాతన సాంప్రదాయాచరణాసుక్తులకు ఉపవాసదినం. ముఖ్యంగా విష్ణువుకు అత్యంత ప్రీతి పాత్రమైనదిగా భావించబడుతున్నది. ఈదినంతో ప్రారంభించి, మహా విష్ణువు నాలుగు నెలలపాటు క్షీరసముద్రంలో శేషశాయియై శయనించి, కార్తీక శుద్ధ ఏకాదశినాడు మేలుకొంటారని పురాణాలు చెపుతున్నాయి. అందులకే దీనికి ''దేవశయని ఏకాదశి''యని, ''శయనైకాదశి''యని, ''హరిశనయ ఏకాదశి''యని పేర్లుకూడా ఉన్నాయి. విష్ణుమూర్తి నాలుగు మాసాల పాటు పాతాళ లోకంలో బలి చక్రవర్తి ద్వారం వద్ద ఉండి, కార్తీక శుద్ధ ఏకాదశి నాడు తిరిగి వస్తారని మరో పౌరాణిక కథనం. శ్రీకృష్ణుడు, యుధిష్ఠిరునికి శయనైకాదశి ప్రత్యేకతను వివరించినట్లు భవిష్యత్ పురాణాధారం. మాంధాత మహారాజు తన రాజ్యంలో నెలకొన్న తీవ్ర కరువుబారి నుండి కాపాడుకునేందుకు ఆంగీరస మహాముని సూచనపై దేవ శయనైకాదశి వ్రతాన్ని ఆచరించి, తక్షణ ఫలితం పొందినట్లు పురాణం స్పష్టం చేస్తున్నది. వైష్ణవాలయాలలో ఈదినంనాడు విష్ణుశయన వ్రతాచరణ గావిస్తారు. విగ్రహాలను ఆభరణాలతో అలంకరించి, పూజించడం ఆచారం. బ్రహ్మ వైవర్త పురాణాధారంగా, చాతుర్మాస దీక్షను ఆషాఢ శుద్ధ ఏకాదశితో ప్రారంభించి, విష్ణుమూర్తికి పూజలు, చాతుర్మాస్య వ్రతం మొదలుకొని ఏకాదశి, ద్వాదశి, అమావాస్య, అష్టమి, కర్కాటక సంక్రాంతి మున్నగు పర్వదినాలలో ఉపవాస దీక్షలో ఉంటూ, అనుదినం పురాణ పఠనం గావిస్తూ, కార్తీక శుక్ల ఏకాదశికి వ్రతం పూర్తి చేస్తారు. పిప్పల వృక్ష ప్రదక్షిణలు, దేవాలయాలలో దీపారాధనలు ఈచాతుర్మాస్యాలలో ప్రధానాలు. చాతుర్మాస్య దీక్షాపరులు సరస్వతి దేవిని కూడా పూజించడం కొన్ని చోట్ల ఆచారంగా ఉంది. సంవత్సరంలో వచ్చే ఇరవై నాలుగు ఏకాదశు ఉపవాస దీక్షలో ఉండక పోయినా, చాతుర్మాసాలలో వచ్చే నాలుగు ఏకాదశులైనా ఉపవాసం చేయడం పుణ్యప్రదం.
toli ekaadasi | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
aashaada suddha ekaadasini ''mahaa ekaadasi''yani, ''pradhamaikaadaasi''yani vratotsava chandrika perkontunnadi. chaturmasya deeksha dinaala ekaadasulalo modatidi kaavadam chetha ''toli ekaadasi''gaa naamaantaram galadiyainadi. uttaraayanam kante dakshinaayanamlo panduvalu, pabbalu adhikam. dakshinaayanamlo aarogya parirakshanaa niyamaalu ekkuvagaa paatinchaalsina avasaram unnandu valla ee kaalamlo peddalu vrataalu adhikamgaa paatinchaalani nirdesinchaaru. anduke toli ekaadasi dinam, tarvaata vache pandugalaku, pabbalaku bonhee lantidi. nishtaaparulaku, sanaatana saampradaayaacharaanaasthu upavaasadinam. mukhyamgaa vishnuvuku atyanta preeti paatramainadigaa bhaavinchabadutunnadi. eedinamtho praarambhinchi, mahaa vishnuvu naalugu nelalapatu ksheerasamudramlo seshashaayiai sayaninchi, kaarteeka suddha ekaadasinaadu melukontarani puraanaalu cheputunnaayi. andulake deeniki ''devasayani ekaadasi''yani, ''sayanaikaadasi''yani, ''harisanaya ekaadasi''yani perlukuda unnaayi. vishnumurthy naalugu masala paatu paataala lokamlo bali chakravarti dwaram vadda undi, kaarteeka suddha ekaadasi naadu tirigi vastaarani maro pouraanika kathanam. srikrishnudu, yudhishtiruniki sayanaikaadasi pratyekatanu vivarinchinatlu bhavishyat puraanaadhaaram. maandhaata maharaju tana raajyamlo nelakonna teevra karuvubari nundi kaapaadukunenduku aangeerasa mahamuni suuchanapai deva sayanaikaadasi vrataanni aacharinchi, takshana phalitam pondinatlu puraanam spashtam chestunnadi. vaishnavaalayaalalo eedinamnaadu vishnusayana vrataacharana gaavistaaru. vigrahaalanu aabharanaalato alankarinchi, poojinchadam aachaaram. brahma vaivarta puraanaadhaaramgaa, chaturmasa deekshanu aashaada suddha ekaadasito praarambhinchi, vishnumoorthiki poojalu, chaaturmaasya vratam modalukoni ekaadasi, dwaadasi, amavasya, ashtami, karkaataka sankraanti munnagu parvadinaalalo upavasa deekshalo untuu, anudinam puraana pathanam gaavistuu, kaarteeka shukla ekaadasiki vratam puurti chestaaru. pippala vruksha pradakshinalu, devalayalalo deepaaraadhanalu eechaaturmaasyaalalo pradhaanaalu. chaaturmaasya deekshaaparulu saraswati devini kuudaa poojinchadam konni chotla aachaaramgaa undi. samvatsaramlo vache iravai naalugu ekaadasu upavasa deekshalo undaka poina, chaaturmaasaalalo vache naalugu ekaadasulainaa upavasam cheyadam punyapradam.